
U) PYSTYKORVA 


Suomen Pystykorvajärjestö Finska Spetsklubben r.y:n jäsenjulkaisu 
Suomalaiset pystykorvarodut 
Suomenpystykorva, Karjalankarhukoira, Lapinporokoira, 
Lapinkoira ja Pohjanpystykorva 


Kansikuva: Pystykorva on oiva apuri hanhenmetsästyksessä. (kuva E. Tuominen) 


Puheenjohtajan palsta 


Järjestön yleisessä kokouksessa Tam- 


pereella 7.5.1977 — käsiteltiin uusien lin- 
nunmetsästyskokeiden sääntöluonnos. 

Sääntötoimikunnan lähes viisi vuotta 
kestänyt työ on näin päättynyt ja ne noin 
40 jäsentä jotka eri puolilta maata olivat 
kokoukseen saapuneet 'hyväksyivät sään- 
töluonnoksen — kiitettävällä —yksimielisyy- 
dellä. 

Sääntöluonnos jonka toimikunnan sih- 
teeri vielä viimeistelee lähetetään kesän 
aikana SKL—FKK:lle toivomuksella että 
luonnos esitetään Joulukuun valtuustolle 
hyväksyttäväksi ja voimaan astuvaksi v. 
1978 alusta. 

Järjestö järjestää kennelpiirien nimeä- 
mille Hirven- ja linnunmetsästyskokeiden 
ylituomariharjoittelijoille 'koulutustilaisuu- 
den Tampereella 13.8. 1977 tähän tilai- 
suuteen toivoisin mahdollisimman monen 
linnunmetsästyskokeiden lohko- ja piiri- 
kouluttajan osallistuvan koska tilaisuudes- 
sa 'käydään uusi luonnos lävitse, sekä vii- 
toitetaan ensivuoden aikana tapahtuva 
palkintotuomarikoulutus. 


000 


Vuoden 1976 näyttely- ja koetulokset eli 
Vuosikirja saatiin jakeluun Toukokuun al- 
kupuolella, 'ennakkotilauksia kirjasta tuli 
610 kpl. painos otettiin 700 kpl. joten kir- 
jaa on vielä rajoitetusti saatavana, tilauk- 
sen voi osoittaa puheenjohtajalle tai sih- 
teerille hintahan on 15:— 

Olisi toivottavaa että kirja saataisiin 
loppuunmyytyä, sillä sen hinnaksi tuli pai- 
natus, postitus ja kirjoituskuluineen 16:— 
kpl. Että saisimme vuosikirjan kustannuk- 
set kokoamis ja kirjoitusvaiheessa pidet- 
tyä — mahdollisimman pieninä vetoaisin 
näyttelyn —järjestäjiin että täyttäessänne 
arvostelulipukkeiden yläosaa merkkaisitte 
järjestömme rotuihin kuuluvien koirien ni- 
men perään sen syntymäajan ja ensim- 
mäiselle riville koiran vanhemmat rekis- 
terinumeroineen, tämä 'helpottaisi kerää- 
jän työtä sekä takaisi vähemmän virheitä 
tuloksiin, koska näyttelyluettelot joista 
tiedot pääasiassa saamme ovat joissain 
tapauksissa puutteellisia tai monisteet 
epäselviä. 

Kesäisin terveisin 

Erkki Uutela 


Pohjoiset koirat Kautokeinossa 


Viime maaliskuun 12. päivänä pidettiin 
yhteispohjoismainen poron paimennuk- 
seen käytettyjen koirien katselmus Nor- 
jan Kautokeinossa. Paikalle tuodut koirat 
olivat suurimmalta osalta isäntämaasta, 
joukossa muutamia myös Suomesta ja 
Ruotsista, yhteensä 53 yksilöä. 


Tilaisuuden järjestäjinä toimivat Saame 
Instituutti, Kautokeinon ja Karasjoen po- 
ronhoitajat luottamusmiehensä Oula Näk- 
kälänjärven ja Lauri Keskitalon johdolla. 


Alustavana toimenpiteenä Saame lInsti- 
tuutti oli lähettänyt Pohjoismaiden poron- 
hoitovyöhykkeelle kyselykaavakkeen, jos- 
sa pyrittiin kartoittamaan koko porokoira- 
kanta: sen tyyppi, sukupuolinen jakaan- 
tuminen ja ikärakenne. 


Palkintotuomarit ja etelän miehet. 


Aloite oli saanut poronhoitajien kes- 
kuudessa myönteisen vastaanoton, sillä 
melkoinen osa kaavakkeista vastauksi- 
neen oli palautettu jo näyttelypäivään 
mennessä. Norjan valtiokin oli tullut my- 
kaan myöntämällä tietyn määrärahan. 

Porokoirakatselmuksen — ulkoiset puit- 
teet muodostuivat alalla ennen näkemättö- 
män loistokkaiksi. Kuin tilauksesta oli tul- 
lut raikas aurinkoinen kevätsää, joka sai La- 
pin kansaa liikkeelle satamäärin läheltä ja 
etäämpää. Oli poromiehiä eri ikäluokista, 
ahkuja, emäntiä ja tyttäriä kaikki parhaim- 
missaan. Näkymä oli todella värikäs ja 


mieliinpainuva. Norjan Kennelklubia edus- 
ti paikalla piirieläinlääkäri Sören Harald- 
stad ja Suomen Kennelliittoa hallituksen 
puheenjohtaja kenr. Itn. Olli Korhonen. 


avasi Kautokeinon kunnan- 
hallituksen puheenjohtaja Mathis Sara 
mainiten puheessaan mm. seuraavaa: 
”Pohjoismainen porokoiranäyttely on to- 
teutunut. Porokoiramme on alkanut se- 
kaantua muihin koirarotuihin enemmän 
kuin ennen, sillä elinolosuhteissamme ja 
asuinympäristössämme = on tapahtunut 
muutoksia. Tämän vuoksi esim. narttujen 
pitäminen on vaikeutunut. Niinpä meidän 
saamelaisten keskuudessa on herännyt 
kysymys, miten voimme turvata tulevai- 
suudessa hyvien 'käyttökoirien saannin. 
Se on todellinen ongelma monilla paikoil- 
la poronhoitoalueella. Poronhoitajien jär- 
jestöt eivät ole sanottavasti tehneet 
asian hyväksi mitään. Kysymys tuli esille 
oikeastaan vasta viime vuoden lopulla, 
kun Saame Instituutti, Kautokeinon ja Ka- 
rasjoen porosaamelaisten järjestöt viritti- 
vät keskustelun tällaisen porokoiratar- 
kastuksen aikaansaamiseksi. Mielestäni 
olemme nyt lähtemässä oikealle tielle, 
kun me itse ryhdymme toimenpiteisiin 
oman ikivanhan koirarotumme kokoami- 
seksi ja suojelemiseksi. Ei tunnu luonte- 
valta, että yksistään poroelinkeinon ulko- 
puolella olevat suorittavat tämän koiran 
kasvatustyötä, sillä eivät he voi tarkoin 
tietää, millaisia koiria me tarvitsemme. 
Voidaksemme varmistua siitä, että poro- 
koiran kehitys on hyödyksi perinteellisen 
elinkeinomme hoidossa, meidän on otetta- 
va ohjat omiin käsiimme. 


Näyttelyn 


Olemme tietoisia siitä, mitä Suomen ja 
Ruotsin kenneljärjestöt ovat vuosien mit- 
taan tehneet porokoiran kokoamiseksi. 
Arvostamme heidän — toimenpiteitään, 
vaikka tulokset ovat jääneetkin käytännön 
kannalta vähäisiksi. Tähän on syytä mei- 
dänkin puoleltamme, koska emme ole ai- 
kaisemmin pyrkineet yhteistyöhön heidän 
kanssaan. I 

Olemme iloisia siitä, että tätä tilaisuut- 
ta kunnioittavat läsnäolollaan myös Suo- 
men ja Norjan kennelkeskusjärjestöjen vi- 
ralliset edustajat. 

Kautokeinon pohjoismainen porokoira- 
näyttely ei ollut se aivan tavanomainen 
kehäarvosteluineen, koska suurimmalla 
osalla näytteille asetetuista ei ollut kirjo- 
ja eikä sukutauluja niihin räntättynä. Se 
oli lähinnä alueellinen yleistarkastus. Koi- 
rat oli jaoiteltu tyyppinsä perusteella ly- 
hyt- ja pitkäkarvaisiin. Kolmannen ryhmän 
muodostivat sellaiset, joita ei voitu sijoit- 
taa kumpaankaan em. ryhmistä. Ja vielä: 
urokset ja nartut huomioitiin ryhmissä 
erikseen. Vallitsevin oli tumma-mustasä- 
vyinen lyhyempikarvainen koira, seuraa- 
vaksi lukumääräisesti tulivat tavalla tai 
toisella sekamuotoiset selvästi pitkäkar- 
vaisten ollessa vähemmistönä. 


Koirien arvostelun suoritti norjalaisista 
poronhoitajista — muodostettu työryhmä, 
kolme miestä ja yksi nainen, keskustel- 
tuaan ensin perusteista paikalla olleiden 
kennelasiantuntijoiden kanssa. Paitsi ul- 
komuodollista kokonaiskuvaa ja rakenne- 
seikkoja — arvostelijat huomioivat myös 
paimennustaidon, josta heillä oli entuu- 
destaan riittävät tiedot. 


Arvioidessaan koiria eri ryhmissä ku- 
kin arvostelija antoi itsenäisesti parem- 
muusjärjestykseen perustuvan sijaluvun 
yhdestä (1) alkaen. Lopullinen järjestys 
saatiin laskemalla yhteen eri henkilöiden 
antamat —sijaluvut ja ryhmän voittajaksi 
luonnollisesti selvitytyi se koira, jolla si- 
jaluku oli alhaisin. 


Ennakolta tunnettiin suurta mielenkiin- 
toa sen suhteen, millaisiksi muodostuvat 
näkemyserot paikallisen kollegion ja toi- 
selta puolen tapahtumaa seuranneiden 
kennelasiantuntijoiden — arvioinneissa eri 
koirista, koska poronhoitaja-arvostelijat 
antoivat lisäpainoa myös käyttötaidosta. 
Parhaimmiston kohdalla tultiin yllättävän 
hyvin kuitenkin jotensakin samaan käy- 
tännölliseen lopputulokseen. On ilmeistä, 
että oikean tyypin ja hyvän rakenteen 
omaava koira on kelvollinen myös tehtä- 
vässäänkin. 


Näyttelypaikalle tuotu koira-aines edus- 
ti ehkä noin 1/4 Norjan poronhoitoa har- 
joittavien saamelaisten koirakannasta. Ko- 
konaisuutena se vaikutti ulkoasultaan var- 
sinkin päällisin puolin katsottuna melkoi- 
sen —epätasalaatuiselta. Niinkuin edellä 
on mainittu, koirat oli jaoiteltu karkeasti 
kolmeen ryhmään. Lukumäärältään suurin, 
tummasävyinen lyhytkarvaisempi oli ko- 
konaiskuvaltaan — sittenkin huomattavan 
yhtenäinen ja korkeatasoisin nartut mu- 
kaanluettuina. Niiden joukosta voi poimia 
yksilöitä, jollaisia meillä ei ole porokoi- 
ratyön alkuvuosien jälkeen nähty. Käsityk- 
seni mukaan ne voisivat hyvinkin antaa 
verenlisää, jota toiminnalliselta tyypil- 
tään harhautunut ja määrällisesti supistu- 
nut lapinporokoirakantamme nykyisellään 
varsinkin etelän mailla kaipaisi. 

Niin — aitoja lapinkoiria kuin muutamat 
urokset olivatkin, niin pitkäkarvaisten ta- 
soa laskivat nartut. Vaikka tässä kohden 
odotettiinkin enemmän, niin silti on syytä 
olla tyytyväinen näihin näkymiin, koska 
Norjan lapinkoiran parhaimmisto on sit- 
tenkin ihmeen hyvin säilyttänyt tyyppinsä 
ja alkuperäisleimansa meikäläiseen ver- 
rattuna. 

Kokonaiskuvaltaan vaihtelevamman kol- 
mannen ryhmän muodosti joukko pysty- 
korvaisia koiria, jotka tyypiltään muistut- 
tivat — lähinnä — ensinmainittua ryhmää, 
mutta joiden kuvassa oli selvää välimuo- 
toisuutta tai muuta poikkeamaa. Minkään 
vieraan tunnetun rodun vaikutuksen ei 
voida sanoa esiintyneen niissä erikoisen 
selvästi. 

Yhteistä kaikille koirille oli rauhalli- 
suus. Tavanomaisesta näyttelyrähinästä 
ei nähty eikä kuultu Kautokeinon urheilu- 
kentällä merkkiäkään huolimatta siitä, et- 
tä taluttimessa enimmäkseen olivat nai- 
set ja lapset. Ulkomuodollisesta vaihtele- 
vaisuudesta huolimatta voidaan sanoa, et- 
tä kyseessä olivat tiettyyn tehtävään ja 
tottelevaisuuteen opetetut koirat. 

Meille 'Kautokeinossa mukana olleille 
lantalaisille jäl se vaikutelma, että Norjan 


porosaamelaiset pystyvät keskitetysti toi- 
mien jo tämänkin aineksen turvin pääse- 
mään hyvään alkuun. Ja niinkuin tiedäm- 
me, heidän reservinsä syrjäseuduilla ja 
saaristossa on arvaamattoman vahva. 
Näin ollen ulkomuodollisesti yhtenäisen 
ja käyttökelpoisen porokoiran esiinloihti- 
minen kummankin perustyypin osalta on 
hyvin mahdollista. 

Koska Norjan maaperällä elää ja toimii 
säännöllisesti jutaavia poranhoitajia, on 
koiran käyttö — siellä paljon kiinteämpää 
kuin meidän oloissamme, mistä johtuen 
tällaisen apueläimen tarve takaa myös 
kehittämistyön — mielekkyyden, | liittyyhän 
se elinkeinoon. 

Poroa paimentavan koiran kartoituksen 
loppuunsaattaminen, koiratarha Kautokei- 
noon, — säännölliset —tarkastustilaisuudet, 
rekisteröinti ja kennel- sekä omien elin- 
keinojärjestöjen tuen vakioiminen liene- 
vät tärkeimpiä asioita Kautokeinon suun- 
nalta lähiaikojen ohjelmassa. Kun seurasi 
sitä hartaudenomaista asioihin suhtautu- 
mistapaa ja innostusta palkintojenjakoti- 
laisuudessa, tulee pakostakin vakuuttu- 
neeksi, että porokoira-asia on saanut Nor- 
jassa hyvän alun. Siitä voi olla etua myös 


maana. Antero Kerkelä 


davvirii'kalas | 
Beenatäjähus 
Plasthälla lutte 
12.3.1977 d.12-16 


Näyttelyn kuulutus. 


Wiviviviviviviviviviw 


Valioesittely: 


Lapinkoira-uros "UKKO". Pohj. MVA 
Peski Jiellak, SF-2759/75, synt. 16.02.75. 
Omistaja: Rauno Ruotsinsalo, Espoo 26. 
Isä: SF MVA Noppe SF-27595/75 (Raatta- 
ma). Emä: Naigu SF-5167B/74. 

5 x sert, 3 x CACIB, 3 x RYP, 1 x Näyt- 
telyn kaunein. 

Arvostelu: Rotutyyppi — erittäin hyvä. 
Kuono vahva. Korvat erittäin hyvät. Ilme 
erinomainen. Raajat vahvat. Selkä hyvä. 
Häntä komea. Karvan laatu erittäin hyvä. 
Koira liikkuu hyvin. 

Tuomarit: Heikki Sarparanta, Olli Kor- 
honen, Jukka Ailio, V. Lahti ja Ralf Camp- 
bell. 

Lapinkoiranarttu "KUKKA". Pohj. MVA 
Peski Lieddi, synt. 16.03.75. Omistaja 
Rauno Ruotsinsalo, Sammentie 3, Espoo 
26. Isä: SF MVA Nästi SF-5222A/73. Emo: 
Lapin-Lukki von Sennehutte SF-107333/73. 

3 x sert, 3 x CACIB, 2 x RP 1 (kansain- 
väl. näyttelyissä) 


Arvostelu: Rotutyyppi = erittäin hyvä. 


Pää kaunis. ilme hyvä. Korvat erinomai- 
set. Selkälinja hyvä. Raajat erittäin hyvä- 
asentoiset. Häntä hyväasentoinen ja mel- 
ko: komea. Karvapeite hyvä. Olli Korhonen. 


Wiwiviviviviviviviviw 


SF MVA PESKI AHKKU 5395G/75, synt. 4.4.75, kasv. Marri Vainio, isä SF MVA Noppe 
283772/74 ja emä SF MVA Peski Nasti 5168C/74, kotoiselta kutsumanimeltään ”Taru”, tuli SF 
MVA:ksi 24.4.77. Serttinsä Taru on saanut seuraavilta tuomareilta: Olli Korhonen, Juho Perttola ja 
Matti Joenpolvi. Seuraavan arvostelun on antanut viimeeksi mainittu tuomari: "Musta, vaalein 
rinta-, poski- ja silmämerkein. Keskikokoinen. Rotukuvaltaan hyvä. Kaunis nartun pää, jossa 
kauniit silmät ja korvat. Hyvä selkä ja raajat. Komea häntä. Karvapeite laineikasta. Luonne hyvä. 
Omistaja Maire Kallio, 07820 PORLAMMI. 


Karhukoirajaoston toiminnasta < 


Karhukoirajaoston puheenjohtaja Jaakko Kan- 
gas. 


Vuosikokouksen (1976) päätöksen mu- 
kaisesti — perustettiin — karhukoirajaosto 
Tampereen — ylimääräisessä kokouksessa 
ja sai se seuraavanlaisen kokoonpanon: 


Puheenjohtaja Jaakko Kangas 
Sihteeri Markku Loimela ja 
jäseniksi: 
Etelä: Sulo Vikman 
varalle Jouko Engelberg 
Länsi: Seppo Jurva-Sihto 
varalle Eero Tupala 
Pohja: Allan Karvonen 
varalle Erik S. Nyholm 
Itä: Reino Koskivirta 


varalle Reino Kotro ja 
järjestön edustajaksi Aslak Ahola. 

Jaosto on kokoontunut vuoden aikana 
kaksi kertaa ja on se hahmoitellut toimin- 
tasuunnitelmaksi seuraavaa: 

Jaoston päätehtävänä on Karjalan kar- 
hukoiran ainoan suomalaisena suurriista- 
koiran edelleen kehittäminen ja Jalosta- 
minen rotutyypiltään kookkaaksi, liikku- 
vaksi ja sitkeäksi hirvikoiraksi. 


Tämä tapahtuu parhaiten 


1. yhdistämällä joko kennelpiireittäin 
tai vaikkapa lohkottain hajallaan olevat 
karhukoiran harrastajat ytiteen 
— perustamalla erikoisseuroja tai 
— pystykorvakerhojen yhteyteen 

karhukoirajaostoja. 


Tällä hetkellähän on jo useita voimak- 
kaita —karhukoirayhdistyksiä, kuten Itä- 
Saimaan —Hirvikoirayhdistys, Pohjois-Kar- 
jalan ja Kaakkois-Suomen karhukoirayh- 
distykset, Etelän karhukoirakerho. 


2. Jalostusneuvonta 


Jaosto on perustanut jalostustoimikun- 
nan, jonka kokoonpano on Sulo Vikman, 
Jouko Eugelberg ] a Alpo Harala sekä 
asiantuntijajäsenenä Erik S. Nyholm. Toi- 
mikunta on pannut toimeksi ja Sulo Vik- 
manilla on jo perustiedot hirvikuninkai- 
den jälkeläisistä koe- ja näyttelysaavutuk- 
sineen, joten jonkinlaista tosipohjoista 
siitosneuvontaa pystytään jo antamaan. 
(Sulo Vikmanin osoite on Honkatie 8, 
37630 Valkeakoski 3 puh. 937-43037). Jo- 
ka neuvoja haluaa, kääntyköön kirjeltse 
Sulon puoleen toimittamalla samalla nar- 
tun sukutaulusta jäljennöksen. 

3. Tiedotustoiminta 


Tiedotustoiminnan — tarkoituksena on 
tuoda jatkuvasti karhukoira ainoana koti- 
maisena hirvikoirana esille. Jaosto ve- 
toaakin kaikkiin karhukoiran ystäviin, joil- 
la on kynällinen sana hallussaan — käyt- 
täkää sitä ystävänne parhaaksi. 

Tiedotustoiminnan kohteena tulee olla 
eri metsästyslehdet, sanoma- ja aikakaus- 
lehdet ja erityisesti ne lehdet, jotka joko 
ilmaisjakeluna tai jäsenlehtenä ovat laaja- 
levikkisiä. Harmaakoiramiehet ovat osan- 
neet "vallata" Urheilumetsästyksen, joka 
täänään on kuin heidän oma jäsenlehten- 
sä. Ottakaamme esimerkkiä. 

Muistakaamme myös oma Pystykor- 
vamme. Sieltä löytyy aina palstatilaa. En- 
nenkaikkea se on oma tiedotusvälineem- 
me, joten asiallista tietoa ja hyviä asioita 
entistä enemmän. 


4. Koetoimintaa 


Koetoimintaa tulee edelleen kehittää. 
Ennenkaikkea tulisi narttuja saada enem- 
män mukaan aina hirvenhaukkuja myöten. 
Myös jälkikoirakoulutus on saatava alul- 
le. On turha päästää muita koirarotuja 
hirvikoiran — työkentälle. 'Karhukoira on 
pienellä koulutuksella valmis jälkikoira. 
On vain laadittava säännöt, saatava alulle 
tuomarikoulutus ja näin saamme uuden 
tervetulleen kilpailumuodon pidentämään 
muuten lyhyttä kilpailukautta. Allekirjoit- 
tanut on tehnyt Kennelliiton kokouksessa 
11.12. -76 aloitteen, että Kennelliiton 
hallitus asettaisi toimikunnan kehittämään 
hirvikoirarotujen käyttöä vahingoittuneiden 
sorkkaeläinten jäljittämisessä. Toisin sa- 
noen kehittämään koesäännöt tätä varten. 
Naapurissa Ruotsissa tämä sisältyy joka 
kokeeseen puolen tunnin mittaisena hir- 
ven jäljityksenä. Toisena vaihtoehtona on 
kahden tunnin mittainen koe, jolloin koira 
saa elinikäisen arvosanan jäljittämistai- 
dostaan. Ilman jäljittämiskoetta ei voi 


saada ensimmäistä palkintoa. Metsästä- 
jäin keskusjärjestön toimesta inventoi- 
daan parhaillaan jäljittäviä koiria kautta 
maan. Jokaisen hirveä haukkuvan karhu- 
koiran omistajan velvollisuus on ilmoit- 
tautua mukaan. Riistapäälliköillehän =il- 
moitus tehdään. 

Tulevaisuuden kuvana on nähtävä hirvi- 
koirien — kilpailutoiminnan huomattavasti 
lisääntyvän. Nykyinen tapa järjestää mää- 
rättyinä päivinä kokeet määrätyssä pai- 
kassa on kallista ja hankalaa, ennenkaik- 
kea on koemaastojen saanti vaikeaa var- 
sinkin viikonvaihteessa hirvenmetsästyk- 
sen aikana. Olisi saatava aikaan jousta- 
vampi koemuoto. Tämä kehittäminen on 
jaoston eräs tehtävä. 

Tulevaisuuden — kuvana on nähtävänä 
hirvikoirien lisääntyvä käyttö metsästyk- 
sen yhteydessä. Meidän karhukoirien ys- 
tävien tulee olla kilpailussa mukana. 
Kootkaamme voimamme kautta maan ke- 
hittämään —uljasta kotoista = suurriista- 
koiraa! 


Jaakko Kangas: 


Viisi kuninkaallista”. 


Muutama piirto karjalankarhukoiran 
luonnekuvasta ja käyttöominaisuuksista 


Koirat ea lukien känty -57, SF KVA Pete vanhana, suomenajokoira Älyn Ali 
pentuna, SF K&MVA Usvan Juri nuorena. Kuvan on ottanut majuri evp Erkki Hyttinen kesällä 
1962. Kuvauspaikka Koiterejärven ranta. Koirat kirjoittajan, joka poseeraa kuvassa. 


Kun —30-luvun — puolivälin jälkeen aloin 
valita itselleni koiria, oli kahden rodun 
kohdalta täysin selvää, että ne tulisivat 
edustetuiksi kodissani. Nämä rodut olivat 
suomenajokoira ja suomenpystykorva. 
Lapsuuteni kodissa oli ollut näitä rotuja 
ja tunsin ne ominaisuuksiensa puolesta 
varsin hyvin. Mieltäni kiehtoi kaksi muu- 
ta rotua voimakkaasti: suomenlahden 
hyljekoira eli suursaarenkoira ja karjalan- 
karhukoira. Hidasverisyydestäni johtui, et- 
tä kehittelin näiden koirien ottamista 
liian kauan. Ehti tulla sodat ja veriset 
vaatteet väliin ja näissä riennoissa kului 
5-vuotta elämästäni. Pystykorva ja ajokoi- 
ra risteilivät vain edelläni enimmäkseen 
Karjan kannaksen vehmailla kumpareilla. 

Löysin sodan jälkeen itseni Ilomantsis- 
ta. Nyt karhukoira ilmestyi kuvaan auto- 
maattisesti. Suomenlahden hyljekoira oli 
hävinnyt kokonaan sodan melskeissä. Ko- 
ko rotu tuhoutui vaikeissa evakuoimisolo- 
suhteissa. 

— Istun Jorma Hurmeen kauniissa ka- 
marissa Miehikkälässä ja seurailen kaksi- 
kuukautisen  'karhukoirapentueen toimin- 
toja. Olen ensimmäistä karhukoiraani va- 
litsemassa. Pentueen kasvattaja suositte- 
lee vilkasta, runsain valkoisin merkein va- 
rustettua pentua, mutta silmäni ovat iskey- 
tyneet kookkaaseen, miltei umpimustaan, 
mutta erittäin rauhalliseen pentuun. Tä- 
mä pikimusta lähteekin mukaani aamulla 
ja saa nimekseen Piki. Pikistä kasvoi 


keskikokoinen, hyväturkkinen ja luonteel- 
taan erittäin tasapainoinen koira. Koiran 
rauhallisuus ja harkitsevuus ilmeni jo 
pentuna. Lapset ottivat sen omakseen he- 
ti Pikin kotiuduttua. Koskaan se ei mu- 
rahdellut lapsille. Ei ruokakupistaan, vaik- 
ka sen ruokailua 2-vuotias Jaakko tehok- 
kaasti häiritsi, ei makuupaikastaan, ei 
pienten sormien nykiessä hännästä ja kor- 
vista. Siitä tuli perheen yhteinen lemmik- 
ki, niinkuin Pikiä seuranneistakin karhu- 


koiristamme. 
Karhukoira, niin 'kuin yleensä arktiset 
pystykorvat eli niin kuin Konrad Lorenz 


asian sanoo lupaus-peräiset koirat, valit- 
see itselleen isännän. Tämä valinta on 
ehdoton. Karjalankarhukoiran jalostustyön 
eräs — maineikkaimmista — alullepanijoista 
eversti evp Viljo Kivikko sanoo: karhu- 
koira valitsee itselleen jumalan, jota se 
uskollisesti palvelee koko elämänsä ajan. 
Karhukoiran pitäisi saada elää saman 
isännän alaisuudessa. Harva koirarotu on 
niin täydellisesti yhteen isäntään liittynyt 
kuin tuo juro ja itseensä sulkeutunut, lii- 
koja tunteittensa näyttämistä varova kar- 
hukoira. - 

Kyllä karhukoira kaikki perheenjäsenet 
hyväksyy ja viihtyykin heidän seurassaan, 
mutta yksi on vain hänen isäntänsä. 

Hirvikuningas, 'käyttövalio Pete oli Pi- 
kin poika. Vaimoni kertoi, että kun minä 
olin kotoa poissa, ei Pete totellut häntä 
ollenkaan. Kun hän pölyimurilla puhdisti 
lattiaa, ei Pete noussut komennosta huo- 
limatta ylös, vaan sen makuupaikka jäi 
imuroimatta. Muulloin Pete oli mitä totte- 
levaisin ja oikein miellyttävä kotikoirana. 

Ihmisvihaisuus on pyritty karjalankar- 
hukoirasta jalostustyössä karsimaan täy- 
dellisesti pois. Luonnevikaisia koiria esiin- 
tyy kaikssa roduissa. Tällaiset luonnevi- 
kaiset yksilöt, jos ne pääsevät hyvin nä- 
kyville paikoille koiramaailmassa, voivat 
helposti pilata rodun mainetta. Toisaalta 
kasvattaja voi pilata kasvattinsa luonteen. 
Härnäämällä pentua sen ruokaillessa, saa 
siitä helposti vihaisen. Koira vaistoaa hy- 


vin herkästi, milloin ruokailun häiritsemi- 
nen on tarkoituksellista, milloin lapsen 
kyseessä ollessa ymmärtämättömyyttä tai 
vahingossa aiheutettua häirintää. 

Useilla karhukoirilla on myötäsyntyise- 
nä voimakas isännän omaisuuden vartioi- 


misvietti, Tämä vietti voi olla niin voima- 


kas, että siitä on vaaraa kanssaihmisille. 
Isännän tuleekin olla erittäin valpas, ettei 
jätä omaisuuttaa niiin, että koira katsoo 
velvollisuudekseen vartioida sitä. Isännän. 
salkku, sukset, reppu, ase, vaatteet ovat 
mieluista — vartioitavaa — koiralle. Ennen 
kaikkea pyydettyyn saaliiseen kohdistaa 
moni — karhukoira vartiointivelvollisuuten- 
sa. Isännän onkin kytkettävä koiransa he- ' 
ti saaliin kaaduttua ja koiran saatua sitä 
hetkisen = näpistellä ja kiskoa jonkun tu- 
kon karvoja, esimerkiksi hirvestä. 

Karhukoiran luonteen rauhallisuudesta 
johtuu, ettei se ole niin herkkähaukkuinen 
kuin esimerkiksi suomenpystykorva = ja 
näin häiritse ympäristöään jatkuvalla hau- 
kunnallaan. 

Karjalankarhukoiraa on käytetty lähinnä 
suurriistan metsästyksessä. Eräs tärkeim- 
mistä metsästyskohteista on karhukoiral- 
le ollut karhu. Koiralta on vaadittu roh- 
keutta ja kylmää harkintaa sen koettaes- 
sa pysähdyttää ja seisottaa metsänku- 
ningasta, kunnes isäntä on ehtinyt paikal- 
le. Juuri pelottomuus ja luonteen päälle- 
käyvä —karskius kuvastuvat karhukoiran 
ulkoisesta käyttäytymisestä. Karhukoira 
ei ole useastikaan halukas aloittamaan 
tappelua koirien kesken, mutta enim- 
mäkseen se lopettaa sen annettuaan vas- 
tustajalleen rautaisen muistutuksen käyt- 
täytymisestä koiramaailman ritareita koh- 
taan. 

Karhukoiran luonnekuvaan kuuluu voi- 
makas riistaviettisyys, Se kohdistuu kana- 
lintuihin, — turkisriistaan ja suurriistaan. 
Melkein — poikkeuksetta — karhukoira on 
mainio noutaja vesilinnunmetsästyksessä. 
Jälkikoirana sen tarkka vainu ja luonteen 
pitkäjännitteisyys pääsevät oikeuksiinsa. 
Jäljittämistyöskentelyyn koira vaatii kou- 

luttamista. Nuorelta koiralta se ei tahdo 
heti sujua. 

Karhukoiran näkyvimpiä luonteenpiirteitä 
tä on uskollisuus isäntäänsä kohtaan. Jo- 
kapäiväisessä 'kotielämässä on miellyttä- 
vää sen levollisuus ja rauhallisuus. Tiu- 
kan paikan tullen ei pelko ui puseroon, 
kuten sissit sanovat. Pelottomuus ja pe- 
räänantamattomuus kuvastuvat sen päh- 
kinänruskeista, — pienehköistä — silmistä. 
Karjalankarhukoiran luonnetta ei kovuu- 
della pitäisi alistaa. Siitä ei tule isännän 
orjaa, mutta vertaansa vailla oleva ystävä 
se on isännälleen ja oman henkensä 
uhalla se on valmis isäntääänsä puolusta- 
maan mitä kiperimmissäkin tilanteissa. 
Parhaimmillaan karhukoira on voimakas 
koirapersoonallisuus, joka jättää isäntän- 
sä mieleen lähtemättömiä, vahvasti elet- 
tyjä tuokioita. Ehkä hetkiä, jotka kirkkaim- 
pina majakoina jäävät valottamaan ja voi- 
maa antamaan vielä vuosikymmenien ta- 
kaa elämän meren purjehtijalle. 


Ilomantsissa huhtikuun 15 p:nä 1977 


Heimo Rantanen 


Maalikamera ratkaisuksi meni. 

Lapinkoira Tuonti-uros Inarista. Nimi: 
JERI, X-73/76, SF-5328/77. Synt.: 02.05.71. 

Aikaisempi omistaja: Väinö Immonen 
Inari. Nykyinen omistaja: Rauno Ruotsin- 
salo, Espoo 26. 

Luonne: Hyvä, vallaton, terhakka. Väri: 
Musta, kuonossa, rinnassa ja alapuolella 
vaaleata kerman väriä. Koko: Pienehkö. 

Arvostelu: Rotutyyppi 'hyvä, mittasuh- 
teet oikeat. Pään ja kuonon suhde oikea. 
Selkälinja hyvä. Raajat melko hyväasentoi- 
set. Karvapeite erittäin hyvä. Liikkuu jous- 
tavasti. Häntä komea. Olli Korhonen. 

Palkittu: AL 1, VL 1, SA. 


Ylimääräinen kokous 7.5.77 
Tampereella 


SPJ—FSK:n ylimääräinen yleinen kokous pi- 
dettiin Tampereella 7.5.1977. Käsiteltävänä 
asiana oli uudet linnunmetsästyskoesäännöt, 
jotka monen vuoden ja monen muutoksen läpi- 
käyneenä vihdoin hyväksyttiin aivan pienin kor- 
jauksin. Kokouksessa johti puhetta Allan Kar- 
vonen, Kemistä ja sihteerinä oli Risto Tuo 
mainen, Espoosta. 

Muutos koiranäyttelysääntöihin 


SKL—FKK:n — valtuuston vahvistama 11. 
12. -76; astuvat voimaan 1. 5. -77.) 


6 8:n osittainen muutos: 


Näyttelyyn saavat osallistua ainoastaan 
SKL—FKK:n tai jonkin muun pohjois- 
maisen ja SKL-FKK:n tunnustaman ken- 
neljärjestön rekisteröimät koirat. Näytte- 
lyyn ilmoitetun koiran, myös tuontikoiran, 
tulee olla rekisteröity em. tavalla ja koi- 
ralla tulee olla omistajansa kotimaan 
kenneljärjestön antama rekisterinumero 
sitä jo näyttelyyn ilmoitettaessa. Koira on 
ilmoitettava sillä nimellä ,millä se on re- 
kisteröity. 

Ilmoittautuminen on tehtävä ilmoittau- 
tumislomakkeella ja se on ilmoittautumis- 
maksun = ohella lähetettävä järjestävälle 
näyttelytoimikunnalle ennen ilmoittautu- 
misajan — päättymistä. Ilmoittautumislo- 
makkeeseen on merkittävä koiran rotu ja 
sukupuoli, väri, nimi ja rekisterinumero, 
omistaja ja kasvattaja osoitteineen, koi- 
ran syntymäaika, sen vanhemmat rekiste- 
rinumeroineen sekä koiran aikaisemmin 
näyttelyssä saamat sertifikaatit ja CACIBit 
ja kolme korkeinta koepalkintoa. Lisäksi 
on ilmoitettava missä luokassa koira kil- 
pailee. Jos koirasta on ilmoitettaessa an- 
nettu vääriä tietoja, suljetaan se pois 
näyttelystä. N 


8 S b lisäys: 


Nuorten kilpailuluokan kunniapalkinnon 
saaneet koirat ovat oikeutetut kilpaile- 
maan —voittajaluokassa, eivät kuitenkaan 
koirat, jotka ovat aikaisemmin saaneet 
kaksi sertifikaattia näyttelyssä. 


8 $ g osittainen muutos: 


Käyttöluokka pysyy muuten ennallaan 
paitsi että koirien on saatava vähintään 1. 
palkinto avoimessa luokassa kokeissa 


14 


(aikaisemmin 2. palkinto). Luolakoirien 
taipumiskokeissa vaaditaan vähintään B- 
suoritus. 


8 S h muutos: 


Erikoiskäyttöluokka (ERI) (laatuarvos- 
telu) ainoastaan koirille, jotka ovat saa- 
neet SKL—FKK:n sääntöjen mukaan jär- 
jestetyissä kokeissa vähintään avoimen 
luokan 2. palkinnon, luolakoirien taipu- 
muskokeissa vaaditaan C-suoritus, ja sitä 
paitsi vähintään 2. palkinnon avoimessa 
luokassa parhaillaan tapahtuvassa näyt- 
telyssä. (Valio- ja veteraaniluokkien laatu- 
arvostelussa saavutetut palkinnot vastaa- 
vat avoimen luokan palkintoja). Erikois- 
käyttöluokan 1. palkinnon saaneelle koi- 
ralle on annettava KUPI. 


Erikoiskäyttöluokka arvostellaan käyttö- 
ja ulkomuotopisteiden perusteella siten, 
että 


käyttökokeen 
avoimen luokan 


1. palkinto antaa 3 pistettä 
2. " n 2 W 


voittajaluokan 
1. palkinto antaa 4 pistettä 
2. M n & E, 
3. ” » 2 n 


luolakoirien taipumiskokeiden kehitysaste 
A antaa 4 pistettä 


B , 4 m 
C ,. 3 E 
näyttelyn 


avoimen luokan 


1. palkinto antaa 3 pistettä 
2. ” ” 2 ” 


Jos tässä luokassa kilpailevalla koiralla 
on useampia koepalkintoja, otetaan niistä 
huomioon enintään kolmen korkeimman, 
yllä olevan taulukon perusteella lasketut 
pistemäärät. Näin saatuun koepisteiden 
summaan lisätään parhaillaan tapahtuvas- 
sa näyttelyssä annettu avoimen luokan 
palkintoa vastaava pistemäärä. Vähintään 
10 yhteenlaskettua pistettä, joista vähin- 
tään 4 pistettä on saavutettu samassa 
käyttökokeessa ja samassa luokassa, oi- 
keuttaa ensimmäiselle palkinnolle, vähin- 
tään 8 yhteenlaskettua pistettä, joista vä- 
hintään 3 pistettä on saavutettu samassa 
käyttökokeessa, oikeuttaa toiselle ja vä- 
hintään 6 yhteenlaskettua pistettä oikeut- 
taa kolmannelle palkinnolle. 


19 & muutos: 
Näitä koiranäyttelysääntöjä täydentävät 
SKL—FKK:n —hatlituksen antamat koira- 


Vas. Poromiehen Samu, 
om. Taito Kanerva, Jär- 
velä ja Peski Nästi, 
om. Tapio Kokkonen, : 
Mäntsälä. ROP 1 ja 2 
Mäntsälässä 2.1.77. 


näyttelyiden —järjestämisohjeet ja ulko- 
muototuomareiden — toimintaohjeet sekä 
SKL-FKK:n — muut säännöt ja ohjeet. 
Myös | näyttelytoimikunta woi antaa lisä- 
määräyksiä, jotka eivät saa olla ristirii- 


- dassa tässä pykälässä mainittujen sääntö- 


jen ja ohjeiden kanssa. 


Muutokset 
valionarvosääntöihin 


(EKL—-FKK:n — valtuuston vahv. 11.12.76; 
astuvat voimaan 1.5.77.) 


— Muotovalion arvoa varten koiran on 
saatava vähintään yksi sertifikaatti 
siinä iässä, jolloin se kilpailee avoi- 
messa luokassa. 

— Spanielin, saadakseen käyttövalion ar- 
von, tulee saada vähintään yksi VOI 1 
spanielien metsästyskokeen vesilintu- 
kokeessa. 

Wiviviviviviviviviviw 


Luettelo kansainvälisistä ja kaikkien 
rotujen näyttelyistä v. 1978/ 
Förteckning över internationella och 
alla raser omfattande utställningar 1978 


7— 8. 1. kv/int 
Hamina/Fredrikshamn 
14—15. 1. drive-in 
Kajaani/Kajana 

29. 1. 3 ryhm./3 rasgr. 
Mikkeli/S:t Michel 
25—26. 2. kv/int 
Helsinki/Helsingfors 
26—27, 3. 
Lappeenranta/Villmanstrand 
22—23. 4. kv/int 
Tampere/Tammerfors 
7. 5. 

Kouvola 

Seinäjoki 

13. 5. Pori/Björneborg 
14. 5. Lahti/Lahtis 
21. 5. kv/int 
Joensuu 

27. 5. 

Jyväskylä 

28. 5. 

Kerava/Kervo 

4. 6. 

Kemi 

Loimaa 

11. 6. 

Kuopio 
Marienhamn/Maarianhamina 
18. 6. . 
Kokkola/Camlakarleby 


1—72. 7. kv/int 
Hämeenlinna/Tavastehus 
9. 7. 
Oulu/Uleäborg 

drive-in 
Pieksämäki 
16. 7. drive-in 
lisalmi 


23. 7. kv/int, drive-in 
Tammisaari/Ekenäs 
30. 7. 

Jämsä 

Rauma/Raumo 

6. 8. 

Rovaniemi 

Valkeakoski 


13. 8. 

Seinäjoki 

Valkeala 

20. 8. 

Heinola 
Oulu/Uleäborg 
26—27. 8. kv/int 
Turku/Äbo 

3. 9. drive-in 
Helsinki/Helsingfors 


10. 9. drive-in 
Porvoo/Borgä 


18—19. 11. kv/int 
Helsinki/Helsingfors 


LURIJOILIE 


Ylivieska 4.5. 1977 


PYSTYKORVA-LEHDEN TOIMITUS 


Kokkolassa haukuttiin 1968 


Pystykorvassa 2/77 julkaistun Uuno UI- 
vion em-Haukkujen tuomarityöskentelystä 
esittämän arvostelun johdosta (taisi muu- 
ten olla oikea makupala toimittajalle) 
katson öykkärin ominaisuudessa velvolli- 
suudekseni kommentoida osaltani. Ekar 
Pelin suoritusta. UU:n kommentit herättä- 
vät kyllä varmasti laajemminkin keskuste- 
lua ja ovat ne oikein luettuina varmasti 
rakentaviakin. Arvostelussa oli käytetty 
kyllä aika järeitä sanoja, joista toteankin: 
”Kukot nokkii toisiaan ja tavallisesti van- 
ha kukko ensin nuorempaa sen jälkeen 
nuorempi, jos uskaltaa." 

Siis jouduin toisena kilpailupäivänä 
Ekar Pelin mukaan metsään ja hyvinhän 
Peli työnsä tekikin. Kirjoitin tapahtumat 
ylös mielestäni tarkasti. Minua oli kyllä 
aikaisemmin moitittu liian sanatarkoista 
ja pitkistä koeselostuksista, vai olisiko 
parempi kuiva luettelomainen selostus. 
Mutta voihan sitä tarkkaavainen lukija lu- 
kea vähän rivien välistäkin, jos niin ha- 
luaa. 

Hakupisteet 4/20 on varmasti riittävä, 
sillä maksimipisteiltä putoaa pohja pois, 
kun karkoitimme kolme (3) kertaa lintu- 
ja. 

Arvostelukohde käytös haukussa, pysyt- 
täminen ja merkitseminen on mielestäni 
täysin selväpiirteinen 4/16. 

Seuraamisesta ja uusintahaukuista voi- 
daan todeta, että Pelillä ei ollut yhtään 
uusintahaukkua, eikä todettua pitkän seu- 

» olisi 


raamisen = jälkeen saatua ensihaukkua, 
vaikka se seurasikin pitkään, joten 3/15 
on oikein. Ei sääntöjen perusteella voi 
saada 4/20. 

Jos tämän koe-erän jostakin arvostelu- 
kohteesta antaisi täydet pisteet niin se 
lähinnä mielestäni ääni ja haukku- 
tyyli, sillä, ensimmäisen metsohaukun 
kohokohdat lähentelivät täysiä, kun Pelillä 
ja metsolla oli kilpalaulanta. Mutta eihän 
arvostelu saa perustua vain kohokohtiin 
ja koska tässä erässä ei muissa haukuis- 
sa ääni enää ollutkaan niin hyvä on 4/8 
lähellä oikeaa. 


Kun arvostelun kohteena on puustalöy- 
tö niin on kovin monenlaista mieltä jos 
miestäkin. Jotkut ylituomarit ovat sitä 
mieltä, että löytö ja piste. Tätä en ole hy- 
väksynyt koskaan oikeaksi menettelyksi, 
sillä kyllä vaikean asteen puustalöytö on 
arvokkaampi kuin 1 piste. Ekar Pelin 
puustalöytö oli seuraavanlainen. Oikealta 
muistaakseni n. 150 m tuuli toi hajun lat- 
vassa olevasta teeriparvesta, koira lähti 
etenemään hakkuuaukean yli, jossa oli 
joitakin korkeampia puita, löysi männyn- 
latvasta parvesta erillään olevan kukon ja 
haukku alkoi. Tekee mieli kysyä pinnoja 
toisiltakin. Huomioikaa, että ainakin alku- 
vaiheessa oli kysymyksessä vainuhaukku. 
Kuka antaa 2 pist., kuka 3, allekirjoitta- 
nut antoi 4. Antaisiko joku 5 pist? 

Kokonaisvaikutuksen arvosteleminen ei 
ole yksinkertaista kuin "sydämen siirto”, 


sillä se koostuu niin monesta tekijästä. 


Mielestäni kokonaisvaikutus ei noudata 
aivan — orjallisesti keskiarvoa, vaan sitä 
voidaan käyttää myöskin jonkinlaisena 


tasoittajana. Esimerkiksi useampi arvoste- 
lukohde on selvästi yli 3 pist., mutta ei 4, 
niin tällöin kokonaisvaikutus voi olla 4 
pist. Melkein tekee mieli sanoa, että 5 
pist. vaatii jo uusintahaukun. Siis 4/12. 
Tässä karkeasti Ekar Pelin suoritus 
vuoden -68 Haukuissa ja perustelujani 
antamistani ominaisuuspisteistä. UU:n 95 
pist. arvio Pelin työskentelystä on kyllä 
erittäin karkeasti yliammuttu, sillä 95 pist. 
suoritus vaatii 'kautta linjan huipputyös- 
kentelyä useine uusintahaukkuineen, jol- 
laista Pelin työskentely ei silloin ollut. 
Jos jotkut ovat kanssani vielä eri mieltä 
verratkoon Ekar Pelin ja viime syksyn 


(-76) Haukkukuninkaan Nelin (85 p.) suo- 
rituksia keskenään. 

En nyt halua tehdä tästä mitään arvo- 
valtajuttua, jonka panoksena olisi ”tupla 
nuottaan = vesiperä. 


tai kuitti”, toisen 


Kumman? Kukapa sen ratkaisisi ja eihän 
tällä pystykorvarintamallakaan kehityksen 
pyörä pyöri ellei joku anna ärsykkeitä, 
jotka panevat toisiakin tarttumaan ky- 
nään. Uuno Ulvion kanssa samaa mieltä 
ollen, että puhuen asiat selviää, toivotaan 
uusien suunnitteilla olevien sääntöjen tu- 
loa. Ehkä niiden mukana poistuvat liian 
vetävät koeselostukset ja huimaavat 20 
pist. mielipide-erot samasta työstä. 

Vielä tekee mieli puhua ylituomarin 
työstä em. Haukuissa. Se oli täysin laatu- 
työtä. Hän tutki koekertomukset erittäin 
tarkasti ja vertaili niitä moneen otteeseen 
toisiinsa. Ylituomarille siis täydet pisteet. 

”Norsunkokoisen skandaalin” 
tehnyt Öykkäri Viljo Lahti 


Kevään riemuja. 

Pystykorvat 6/76 ja 2/77 


Pystykorvalehti 6/76 ja 2/72 on käsi- 
tellyt Tuomo Piirolan murheita linnun- 
metsästyskokeissa syksyltä 1976, jossa 
allekirjoittanut oli ylituomarina. 


Tosin T.P.:n kirjoitus on tyytymättö- 
myyden ilmaisu ryhmätuomarilleen, jos- 
kin heittää haukkuaan myös minuunkin 
päin. Olen tosiaan odotellut useamman 
pystykorvamiehen kajoavan tähän T.P:n 
kirjoitukseen, mutta lehdessä 2/77 tuo- 
tiin asia esille niin ”hauskasti”, että 
ajattelin jo vastata, tuskin olisin kajonnut 
muuten koko juttuun. Pidän tämän T.P:n 
kirjoittaman esimerkin, niin kauniisti 
esille tuotuna, ettei moitetta, etteikö pis- 
teitä kerry palkintosijoille saakka. 


MUTTA RYHMÄTUOMARI JA ALLE- 
KIRJOITTANUT OVAT VAKUUTTUNEITA 
TÄSTÄ ASIASTA ettei tämä voittajaluo- 
kan koiran työskentely ollutkaan niin 
kaunista, näissä varhaissyksyn kokeissa 
tällä kertaa, mitä esimerkillä tuotiin esille 
lehdessä 6/77. Tosiaan, niinkuin esi- 
merkissä mainittiin, sain maastokortin /i- 
säksi, ryhmätuomariita seikka peräisen ja 
tarkan suullisen selonteon koiran työs- 
kentelystä maastossa. Joten allekirjoitta- 

neella on täysin selvä kuva tämän koiran 
työskentelystä näissä kokeissa, joka ei 
ollut palkintosijoille yltävää. 


Järjestömme — puheenjohtaja = vastasi 
T.P:n kirjoittaman esimerkin mukaan, 
joka olikin hyvin myönteinen, sen perus- 
teelta mikä oli laadittu esimerkiksi. Olen- 
kin ilmaissut paheksumiseni puheenjoh- 
tajalle, ettei antaisi vastausta tämän- 
laatuisissa asioissa, ennenkuin tietää 
asiasta ”totuuden”, ei hätiköityjä vas- 
tauksia — ennen mieluimmin jättää seu- 
raavaan numeroon, että saa antaa vas- 
tauksen harkiten ja kaikki pikku tekijät 
huomioon otetuksi. 


Vielä sanoisin T.P:lle — onko asiallis- 
ta alkaa ”kehuskelemaan” ryhmätuoma- 


riaan tällä tavalla järjestömme jäsen- 
lehden palstoilla (huom. — lehti on kyllä 
oikea). Mehän tosiaan teemme tästä 
mieliharrastuksestamme, pystykorvatyö- 


tä, vapaaehtoisesti. ”Talkoilla”, niinkuin 
sanoit. Mielstäni näin asiaa karrikoiden, 
emme vie pystykorviemme koepuolta 
eteenpäin myönteisessä mielessä. Voi 
olla, että menetämme ryhmätuomaristoa 
suotta tällaisellä kirjoittelulla. SANON- 
KIN, ETTÄ KUKA MEISTÄ ON TÄYDEL- 
LINEN. Saattaa olla, että vähemmän mu- 


kana olleet ryhmätuomarit eivät käsitä 
moista arvostelua ja vähentävät vielä en- 
tisestäänkin koearvosteluaan tai peräti 
lopettavat kokonaan. 


Tämmöiselle vanhalle jäkäläparralle on 
sama mitä kirjoittelet aikasi kuluksi, se 
kyllä kestetään, vaikka eihän tämmöiset 
kirjoittelut ole mitenkään mieltä ylentäviä 
kenellekään, varsinkin kun ne tulevat 
mieliharrastuksen parista. Tämä harras- 
tukseni ei kuitenkaan minulta tähän lopu. 
Aion käydä omalla suomenpystykormvalla- 
ni linnunmetsästyskokeissa, sekä kokeis- 
sa ryhmä- ja ylituomarina, kouluttaa 


Mikäs' on kelliessä, kun on puhtaat lakanät. 


Lapin Kennelpiirin alueella uusia ryhmä- 
tuomareita, olla tällä kertaa Lapin Ken- 
nelpiirin Haukku-Ottelun valitsijamies v. 
77. Näitten mieliharrastusteni parissa 
aionkin viihtyä niin kauan, kun terveyttä 
riittää ja ikä asettaa kiellon. 


Murolassa 10.5.1977 
Pystykorvaterveisin 

Arvo Peteri, 
Linnunmetsästyskokeiden 
ylituomari 

Myytävänä 
Suomenpystykorvanpentuja 


”Hirviverisiä” 


i. SF KVA (hirvi) Usvan Hiku 863/70 
e. SF MVA Nelli 15332/73 
Koetuloksia syksyltä 76, linnunmets.k. AVO 1, hirvenmets.k. 
AVO 3 : 
Lähemmin: Lasse Kauppinen, Ilmajoki, kp 7, puh. 964-56335 


Myytävänä : 
Karjalankarhukoiranpentuja 
kolmesta eri pentueesta, joista kahden emät palkittu hirvi- 


kokeissa ja serteillä näyttelyssä. Pentujen isät Hirvikuningas -74 
Usvan Kimi 19878/68 ja SF KVA Usvan Kiri 26756/73. 


Lähemmin: Kauko Kopsala, 17800 Kuhmoinen, puh. 919-51920 


Ollankohan sukua. 

Myytävänä 
2 kk ikäisiä 
Karjalankarhukoiranpentuja 


7 urosta ja 2 narttua 
i. Hirvikuningas-74, SF K&MVA Usvan Kimi 
ei. Hirvikuningas-69, 70, 73, 75, SF KVA Pörri 


Suomenpystykorvanpentuja 
i. KANS MVA, SF K&MVA, V-71 Retu 
e. SF K&MVA Pekusta 


Lähemmin 


EINO SEPPÄ, Emäntäkoulu, 8600 HAAPAVESI 
puh. 983-52533 


Suomen Pystykorvajärjestö 
Finska Spetsklubben r.y. 


järjestää Kennelpiirien nimeämille hirven- ja linnunmetsästys- 
kokeiden ylituomariharjoittelijoille SKL—FKK:n pätevyysvaati- 
muksiin kuuluvan koulutustilaisuuden Tampereella, Jäähovissa, 
lauantaina 13.8.1977 alkaen klo 11.00. 


Ilmoittautumiset Kennelpiirien kautta osoitteella Erkki Uutela, 
Katajatie 4, 46900 INKEROINEN, puh. 951-71173, 8.8.77 
mennessä. 

puhdas kalkki-fosfori-valmiste 
kantaville ja kasvaville koirille 


Kalkin ja fosforin keskinäinen 
suhde on tärkeä. Nykyajan koi- 
ran ruokavalio sisältää yleensä 
liikaa fosforia suhteessa kalkkiin. 
Tämä on otettu huomioon Oska- 
tableteissa. Niissä on vähemmän 
fosforia ja enemmän kalkkia. 

Ja kalkkiahan koira tarvitsee, 
kun se kasvaa, kantaa tai imet- 
tää. 

Oska-tabletteja saa apteekeis- 
ta. 100 ja 1000 tabletin pakkauk- 
sissa. 


GRION 


eläinlääkintään 


